חופרי נ' יהושע ואח' - פסקדין
מיקומך באתר: עמוד ראשי >> חיפוש פסקי-דין >> חופרי נ' יהושע ואח'
חופרי נ' יהושע ואח'
19970-05-10
אליס חופרי
1. שוש חני יהושע
בפני תביעה לפיצוי כספי עקב תאונת דרכים אשר התרחשה ביום 12.10.09 שבה היו מעורבים, רכב התובעת, ורכב הנתבעת 1, המבוטח ע"י נתבעת 2.
1.השתתפות עצמית 1,835 ₪
2.הפסד הנחת העדר תביעות793
3.הפסד ימי עבודה500
4.הוצאות משפט350
סה"כ3,478 ₪
לדברי התובעת, היא היתה בעמידה מוחלטת ברמזור אדום, ופתאום חשה בחבטה בפינה ימנית אחורית של רכבה. התובעת טענה נמרצות שהיא לא היתה בנסיעה בעת האירוע.
עוד טוענת התובעת שהיא עמדה בנתיב הימני על מנת לנסוע ישר.
גרסת הנתבעת שונה: היא נסעה בכביש שיש בו שני נתיבים, אחד שמאלה והשני ישר. היא היתה ראשונה בתור לרמזור ונסעה במהירות איטית. התובעת היתה בנתיב השמאלי והיא סטתה לנתיב של הנתבעת, והנתבעת לא הספיקה לבלום.
לאחר ששמעתי דברי בעלי הדין, ולאחר שעיינתי במסמכי התיק, החלטתי לדחות את התביעה, ולהלן נימוקיי לכך:
1.כללית, העדפתי את גרסת הנתבעת מול גרסת התובעת.
2.מעיון בתמונות הרכב, עולה כי הרכב ספג פגיעה בפינה הימנית אחורית של הרכב.
מיקום הפגיעה מתיישב עם גרסת הנתבעת, לפיה התובעת סטתה לעבר המסלול של הנתבעת, וזו הסיבה לתאונה.
לפיכך אני דוחה את התביעה, ללא צו להוצאות.
באשר לפיקדון שהופקד ע"י הנתבעות, עקב אי התייצבות לדיון הראשון, אני מורה לגזברות להעביר 750 ₪ לטובת התובעת בגין הוצאותיה עבור שתי ישיבות בימ"ש, ואת היתרה להחזיר לידי המפקיד.